**Удмурт кылъя но литературая улоскуспо   
«Визьбугор» творческой викториналы юанъёс**

**1. Огвыжыё кылъёс шуыны луэ-а та кылъёсты? Малпандэс валэктэ.**

Сю, сюлыс, сюлэм, сюлэг, сюлмаськыны, сюл, сюлэмшуг, сюлмо.

**Огвыжыё луись кылъёсты шедьтэ но гожтэ. Одӥгеныз соос пӧлысь фразеологизмез тодады вае но гожтэ.**

**2. Анатолий Леонтьевлэсь «Шедьтэ янгышсэ» кылбурысьтыз янгышъёссэ шедьтэ но тупатэ.**

**А.** Возь вылын кыпы будэ,

Куаръёсыныз шильыртэ.

**Б.** Адӟытэк пастух кылиз –

Уллёысь бака пегӟиз.

**В.** Пуксьылэ сяськаосы

Бичаны мӧльзэс кайсы.

**Г.** Вань тымет дурын буко,

Отчы ӵем вуылӥсько.

**Д.** Удалтӥз ук мыным нош,

Кутӥ лень, чабак но ош.

**Е.** Бусыосты гыризы,

Кизизы ини ӟезьы.

**Ж.** Бакчае юбо лэсьтӥм,

Помидор отчы мерттӥм.

**З.** Сад кенерез лэсьтыны

Муӵъёс кулэ дасяны.

**И.** Эстытэк гурез уг лу,

Пыртоно ӟыгыртэт ву.

**К.** Шыд пӧзьтыны пуктоно,

Сугон жильы юдоно.

**Л.** Шыдын туж ческыт тулыс

Возь вылын будӥсь полыс.

**М.** Вуэмын ке но амезь,

Сиыны агай уг лэзь.

**Н.** Йылпумъясько кылбурме,

Гожтӥсько берпум гурме.

**3. Котькуд сётэм фразеологизмысь ышем кылзэ тодэ но гожтэ. Валэктэ, кыӵе адямиос сярысь озьы верало.**

**кало \_\_\_\_\_\_\_\_\_\_\_\_\_\_\_\_\_\_**

**пуась** \_\_\_\_\_\_\_\_\_\_\_\_\_\_\_\_\_

**пу** \_\_\_\_\_\_\_\_\_\_\_\_\_\_\_\_\_\_\_\_

**мушко \_\_\_\_\_\_\_\_\_\_\_\_\_\_\_\_**

**4. Сётэм валэктонъя терминэз тодэ.**

**А.** \_\_\_\_\_\_\_\_\_\_\_\_\_\_\_\_\_\_\_\_\_ – со научной стильлэн одӥгез жанрез, кудӥз книгалы (яке статьялы) вакчияк характеристика сётэ, солэсь пуштроссэ усьтэ.

**Б.** \_\_\_\_\_\_\_\_\_\_\_\_\_\_\_\_\_\_\_\_ (латынь кылысь – *гурезьлэн йылыз*) – сюжетлэн азинсконаз тужгес но вылӥ, ӟырдыт интыез, кытын кык нюръяськись кужымъёс куспысь конфликт тужгес но кужмо луэ. \_\_\_\_\_\_\_\_\_\_\_\_\_\_\_\_ бере сюжетысь учыръёс каньыл ӧразы пырыны кутско, развязкае выжо.

**5. Сётэм люкетъёсъя выжыкылъёсты тодмалэ. Авторзэс но нимзэс гожтэ.**

|  |  |
| --- | --- |
| **А.** Собере ярдурысь  Берытскем со юртаз,  Берытскем но юртсэ  Вуж сямен нош адӟе:  Коркаез липемын  Азьло кадь вуж курен,  Ӝыныез педпалан, | Ӝыныез музъемын,  Мурыез – сюй муры,  Капкаез – вуж ыбес,  Ыбесаз – кык пуӵез.  Пельгаез ӧс дораз  Черсэ куж пукыса,  Со азьын кыстаське  Пилиськем урод тусь. |

|  |  |
| --- | --- |
| **Б.** – Уж таӵе – пересь шуиз, –  Нош кышно татчы ыстӥз…  Сюлмамы – бадӟым кайгу,  Ин азьын – зарни сюй гу:  Уйбыт изьтэк улӥськом,  Вор пыремлэсь кышкаськом. | Тупаты ай тон, берызь:  Ми доры туннэ тырысь  Нокинь но медаз пыра,  Зарнимес медаз вора –  Корка вадьсамы вуса,  Мед кошкоз кӧшкемаса… |

**5. С. Широбоковлэн «Мемие» кылбурысьтыз курсивен пусъем чеберман амалъёсты валэктэ.**

**«Мемие»**

Вазь ӵукна гурт сьӧры потыса,

Мемие, тон монэ но келяд…

Люкиськын, лэся, жаль потыса,

Киосме тон кема маялляд.

***Кышетэн шонаса, тон эн сыл,***

***Нырысьсэ-а монэ келяськод?***

***Тон эн утча мыным шуныт кыл,***

***Мон озьы но ваньзэ валасько*.**

Со ӵукна сюрес дур кызьпулэн

Ӵук ***лысву***-а чиляз куар вылаз?

Оло со ***синвуэз*** мемилэн

Бамысьтыз куар вылэ питыраз.

***Тон*** эн мӧзмы, дуно мемие,

***Тон*** эн вера: «Огнам кылисько…»

Аслэсьтым мон сюлэм шунытме

***Тон*** доры, мемие, кельтӥсько.

***Гурт сьӧрын, мемие, тон эн сыл.***

***Нырысьсэ-а монэ келяськод?..***

***Тон эн утча мыным шуныт кыл,***

***Мон озьы но ваньзэ валасько*.**

**8. Кызьы валаськоды Даниил Яшинлэн кылбурысьтыз сётэм чуръёсты? Валэктондэс эссе формаен гожтэ.**

Вай, утчатэк шыпыт интыосты,

Ыркыт тӧллы пумит мыном шара.

Вамыштоно ке – мед кылёз пытьы,

Вазиськоно ке – мед кылёз куара.